《送程给事知越州》
宋代·陈康民

五羊城郭一朝新，归作黄扉侍从臣。暂向天边辞禁闼，更于江外福吾民。

锦衣上冢乡山晓，熊轼颁条驿路春。不待期年应报政，即看朝觐对严宸。

作者简介：陈康民，神宗熙宁中为江陵府江陵县尉（《宋会要辑稿》食货五五之二一）。元丰中为都水监勾当公事（《续会稽掇英集》卷五）。五年（一○八二），由提举秦凤路常平等事徙提举永兴军弓箭手营田蕃部事。